પરીક્ષા વિભાગ માટે ખાસ નિયૂક્ત કરાયેલા ઓફિસર ઓન સ્પેશ્યલ ડયુટી એવા યુનિ.ના કોમર્સ વિભાગના પ્રોફેસર શૈલેષભાઈ પરમારે જણાવ્યું હતું કે વિદ્યાર્થીઓ સારી રીતે પરીક્ષા આપી શકે અને ગેરરીતિ-કોપીસ જેવી ઘટના ન બને તે માટે પ્રથમ વખત વિદ્યાર્થીઓના નંબર જમ્બલીંગ કરી, જે-તે ગામ કે શહેરની અન્ય કોલેજમાં મુકાયા છે. નોંધનીય છે કે વિદ્યાર્થીઓને નાણાં અને સમયનો વ્યય ન થાય, હેરાનગતિ ન થાય તે માટે ગામ કે શહેર બદલવામાં આવ્યા નથી. જો કે ચોટીલા, સાયલા જેવી અંતરિયાળ જગ્યાએ જ્યાં એક જ કોલેજ હોય ત્યાં જમ્બલીંગ શક્ય બન્યું નથી.